Sentenza tal-Qorti Ġenerali (Il-Ħames Awla) tad-29 ta’ Novembru 2018 – Out of the blue vs EUIPO – Dubois u MFunds USA (FUNNY BANDS)

(Kawża T-214/17)

“Trade mark tal-Unjoni Ewropea – Proċedimenti għal dikjarazzjoni ta’ invalidità – Trade mark tal-Unjoni Ewropea verbali FUNNY BANDS – Raġunijiet assoluti għal rifjut – Artikolu 7(1)(b) u (c) u Artikolu 52(1)(a) tar-Regolament (KE) Nru 207/2009 [li saru Artikolu 7(1)(b) u (c) u Artikolu 59(1)(a) tar-Regolament (UE) 2017/1001]”

1. Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet assoluti għal rifjut – Trade marks li jikkonsistu esklużivament f’sinjali jew f’indikazzjonijiet li jistgħu jintużaw sabiex jindikaw il-karatteristiċi ta’ prodott jew ta’ servizz – Għan – Obbligu ta’ disponibbiltà [Regolament tal-Kunsill Nru 207/2009, Artikolu 7(1)(c)] (ara l-punt 19)

2. Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet assoluti għal rifjut – Trade marks li jikkonsistu esklużivament f’sinjali jew f’indikazzjonijiet li jistgħu jintużaw sabiex jindikaw il-karatteristiċi ta’ prodott jew ta’ servizz – Kunċett – Trade mark li tikkonsisti f’kelma jew f’neoloġiżmu li jirriżultaw minn kombinazzjoni ta’ elementi [Regolament tal-Kunsill Nru 207/2009, Artikolu 7(1)(c)] (ara l-punti 20-22)

3. Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet assoluti għal rifjut – Trade marks li jikkonsistu esklużivament f’sinjali jew f’indikazzjonijiet li jistgħu jintużaw sabiex jindikaw il-karatteristiċi ta’ prodott jew ta’ servizz – Kriterji [Regolament tal-Kunsill Nru 207/2009, Artikolu 7(1)(c)] (ara l-punt 23)

4. Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet assoluti għal rifjut – Trade marks li jikkonsistu esklużivament f’sinjali jew f’indikazzjonijiet li jistgħu jintużaw sabiex jindikaw il-karatteristiċi ta’ prodott jew ta’ servizz – Trade mark verbali FUNNY BANDS [Regolament tal-Kunsill Nru 207/2009, Artikolu 7(1)(c)] (ara l-punti 26, 34-37, 47-50)

5. Trade mark tal-Unjoni Ewropea – Proċedura għat-tressiq ta’ kawża – Kawża mressqa quddiem il-qorti tal-Unjoni – Possibbiltà li l-Qorti Ġenerali tirriforma d-deċiżjoni kkontestata – Limiti (Regolament tal-Kunsill Nru 207/2009, Artikolu 65(3)) (ara l-punt 56)

Suġġett

Rikors ippreżentat kontra d-deċiżjoni tat-Tieni Bord tal-Appell tal-EUIPO tal-20 ta’ Jannar 2017 (Każ R 1081/2016-2), dwar proċedimenti għal dikjarazzjoni ta’ invalidità bejn, minn naħa, Out of the blue, u min-naħa l-oħra, Frédéric Dubois u MFunds USA.

Dispożittiv

1) Id-deċiżjoni tat-Tieni Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal-20 ta’ Jannar 2017 (Każ R 1081/2016‑2), hija annullata sa fejn huwa ċaħad ir-rikors kontra d-deċiżjoni tad-Diviżjoni tal-Kanċellazzjoni li tiċħad it-talba għal dikjarazzjoni ta’ invalidità tat-trade mark tal-Unjoni Ewropea verbali FUNNY BANDS għal “metall prezzjuż u l-ligi tagħhom u prodotti ta’ dan il-materjal jew miksija b’tali metall li ma humiex inklużi fi klassijiet oħra; ġojjelli, ħaġar prezzjuż; ċrieket [ġojjelli]; ċrieket [ġojjelli]; ċpiepet [ġojjelli]; ktajjen [ġojjelli]; keychains dekorattivi” li jaqgħu fil-klassi 14, il-“lasktu, gutta-percha, gomma u prodotti ta’ dan il-materjal li ma humiex inklużi fi klassijiet oħra; pajpijiet flessibbli mhux tal-metall; ċrieket tal-lasktu; lasktu mhux maħdum jew nofsu maħdum; ħbula tal-lasktu” li jaqgħu taħt il-klassi 17 u s-“servizzi ta’ bejgħ bl-ingrossa jew bl-imnut ta’ metall prezzjuż u tal-ligi tagħhom u prodotti ta’ dan il-materjal jew miksija b’tali metall, ġojjelli, ħaġar prezzjuż, ċrieket [ġojjelli], ċrieket [ġojjelli], ċpiepet [ġojjelli], ktajjen [ġojjelli], lasktu, gutta-percha, gomma u prodotti ta’ dan il-materjal, pajpijiet flessibbli mhux tal-metall” li jaqgħu fil-klassi 35.

2) Il-kumplament tar-rikors huwa miċħud.